לא נזכרתי בשום דבר אודות הנשמה... ברח לי כל המידע הזה, והמדובר במידע עצום, ארוך, שמן, שיש לכתוב אלפי קילוביטים בשביל לכסותו, ואולי צריך מימדי ג'יגאס...  שום מילה. שום זכר. שום רעיון. רק סימן אחד  ובעצם מדובר בסימן-דרך מבית היוצר האישי שלי, שניסיתי לגייסו לעזרתי... אמרתי, אולי אנסה לשחזר את הדברים, מהקטן אל הגדול... ובשביל לשחזר את הדברים, יש להשתמש שוב בשיטה יצירתית מבית היוצר האישי... השיטה נשענת על שיחזור המומנטום  היינו באיזה מקום הייתי כאשר הרהרתי במידע האבוד, וכשאני מדבר על המקום, אינני מתכוון אך למקום הפיזי, כי-אם למקום הנפשי - אם נכון הביטוי... כלומר, באיזה מצב רוח הייתי, באיזו רמת ריכוז, באילו כוחות נפשיים...